CELEX: 32015R0193
Language: hu
Date: 2015-02-05 00:00:00
Title: A Bizottság (EU) 2015/193 végrehajtási rendelete ( 2015. február 5. ) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról (Schwäbische Maultaschen/Schwäbische Suppenmaultaschen [OFJ])

2015.2.10.   
               
               
                  HU
               
               
                  Az Európai Unió Hivatalos Lapja
               
               
                  L 33/4
               
            
         A BIZOTTSÁG (EU) 2015/193 VÉGREHAJTÁSI RENDELETE
         (2015. február 5.)
         az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról (Schwäbische Maultaschen/Schwäbische Suppenmaultaschen [OFJ])
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
         mivel:
         
                     (1)
                  
                  
                     Az 1151/2012/EU rendelet 53. cikke (1) bekezdésének első albekezdésével összhangban a Bizottság megvizsgálta Németország kérelmét, amely a 991/2009/EK bizottsági rendelet (2) alapján bejegyzett „Schwäbische Maultaschen”/„Schwäbische Suppenmaultaschen” oltalom alatt álló földrajzi jelzéshez kapcsolódó termékleírás módosításának jóváhagyására irányul.
                  
               
                     (2)
                  
                  
                     A szóban forgó módosítás az 1151/2012/EU rendelet 53. cikkének (2) bekezdése értelmében nem tekinthető kisebb jelentőségűnek, ezért a Bizottság a módosítás iránti kérelmet (3) az említett rendelet 50. cikke (2) bekezdésének a) pontja alapján közzétette az Európai Unió Hivatalos Lapjában.
                  
               
                     (3)
                  
                  
                     A Bizottsághoz nem érkezett az 1151/2012/EU rendelet 51. cikke szerinti felszólalás, ezért a termékleírás módosítását jóvá kell hagyni,
                  
               ELFOGADTA EZT A RENDELETET:
         
            1. cikk
            A „Schwäbische Maultaschen”/„Schwäbische Suppenmaultaschen” (OFJ) elnevezéshez kapcsolódó termékleírásnak az Európai Unió Hivatalos Lapjában közétett módosítása jóváhagyásra kerül.
         
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2015. február 5-én.
            
               
                  a Bizottság részéről,
               
               
                  az elnök nevében,
               
               Phil HOGAN
               
                  a Bizottság tagja
               
            
         
         
            (1)  HL L 343., 2012.12.14., 1. o.
         
         
            (2)  A Bizottság 2009. október 22-i 991/2009/EK rendelete egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről [Schwäbische Maultaschen vagy Schwäbische Suppenmaultaschen (OFJ)] (HL L 278., 2009.10.23., 5. o.).
         
            (3)  HL C 321., 2014.9.18., 4. o.